Tyveriet skete omkring klokken 17 mandag eftermiddag.  Den 70-årige kvinde havde netop hævet 17.000 kroner i et pengeinstitut i Aalborg midtby. Efter nogle indkøb tog hun bussen til Bornholmsgade. Da hun her gik ind i en opgang, blev hun passet op af to unge mænd, der spurgte hvad klokken var. Da kvinden slap sin indkøbsvogn, stjal de unge mænd vognen og stak af. Vognen indeholdt 16.000 kroner i kontant. Den ene tyv beskrives som cirka 20 år gammel, mørk i huden. Han var cirka 175 cm. høj og havde en hvid jakke med hætte på. Den anden tyv beskrives som 175 cm høj. Han var iført en sort jakke med hætte.

Referat:
En 70-årig kvinde bestjålet på gaden, da hun netop havde hævet tusindvis af kroner i kontanter.